钦定古今图书集成/理学汇编/文学典/第129卷 > 《赠张籍太祝》姚合
## 钦定古今图书集成/理学汇编/文学典/第129卷 > 《赠张籍太祝》姚合

“绝妙江南曲，凄凉怨女诗。”古风无手敌，新语是人知。
飞动应由格，功夫过却奇。《麟台》添集卷，乐府换歌词。
李白应先拜，刘桢必自疑。贫须君子救，病合国工医。
野客开山借，邻僧与米炊。甘贫辞聘币，依选受官资。
多见愁连晓，稀闻债尽时。圣朝文物盛，太祝独低眉。